der kaispar seit eines morgens zum ischmi, wo sie beidi gsi sind am droehnli baschtle

hei der andreas uese author hetts im 2017i woner die gschicht gschribe hett, nid grad 
eifach gha, isch voller angst gsi dass sis mittlerwiile ruhige und schoen stabile laebe
choent voll durenand cho wenn die texte id haend choemted vo iifluusriche 
systemdiener, dass die freiheitsbehindernde chraeft wuerded versueche en am schriibe
zbehindere
er hett sich vili stunde gedanke gmacht, wie gross dwahrschiinlichkeit choent sii
dass die mundart gschicht wuerdi ernst gno werde oder au wenn sie nid wuerd ernst 
gno wuerd werde, oeb daenn villicht es paar vo dene gedanke wo de andreas beschriibt
wuerded wiitergaa, villicht vomene meh talentierte romancier neu verpackt oder ebe
ganz unabhaengig oeb die gschicht glese wird oder noed, via morphogenetischs feld
was heisst wenn so und soviel wese die gliiche gedanke gaeng verstaerched
sammelt sich die muster aa nid nur i de einzelne individuelle hirni
sondern es git viillicht so oepis wie ne cloud e wulche ganz ohni strom und ohni 
bildschirme, ohne keyboards mikrophone und kameras … eifach e unsichtbari wulche
wo de ganz planet umfasst oder villicht au durchdringt oder durchschwebt, ganz fiiin
so aehnlich wie de andreas i de fuefte ascende storyline dfunktionswiis vo de smixzens
brumshens hett beschriibe
er isch irgendwie e chli en arme chog well er einersiits ziemlich genau weiss was er macht
indem er immer wieder sgliiche gschichtli oder es aehnlichs neu uufschribt, dass er sich 
sini eigeni welt baut plus dgoetter und helde darin, villicht au e vorbereitig fuer sis lebe nach 
em tod
obwohl er ja noed wuerklich vorhett im klassische sinn zsterbe
und hie isch wieder de held de muetigi andreas, uese author isch allen ernstes der meinig
dass es moeglich waer, de menschlichi organismus umzbaue, so wie sich alli zelle alli siebe jahr
komplett erneuered so choenti wenn denn en neue bauplan installiert wuerdi im mensch
am beste dur sini eigni mitwuerkig, dur sis eigne verstah und troime, dur sis bewusste entscheide
also ebe … uese author glaubt, dass er choennti eines tages i sim buuch lebendigi mikroalge aasiedle
so aehnlich wie das e.chlorotica macht die meeresschnecke wo ihre koerper au transparent
laat la wachse so dass sunneliecht dur ihres fleisch hindurchschiint und die microalge 
in ihrem buuch iignischted und lebendig, dass dsunne choent dmicroalge ernaehre 
und die wiederum wuered ihre traeger mit uusscheidige ernaehre
das waer ein schriit ufem weg zum gmischte wese zwerde und dur immer fiiner sich uuszrichte
ufs empfange vo was us freiem wille geh wird, wie dsunne wo terrawatts vo energie usstroemt
jedi sekunde und niemertem oeppis defuer in rechnig stellt
de tod choenti ueberwunde werde indem es wese sich em lebe widmet und kein tod verursacht
i sim sich naehre i sim sich bewege
es isch doch eigentlich ziemlich iiluechtend … wer toedet, wird sterbe
wer lebe foerdert wird lebe

de ischmi seit denn zum kaispar, ja und weisch, well es so eifach isch und aber au so vil konsequenze
hett, isch es au so schwer fuer uese author de andreas, so ganz normal wiiterzlaebe und wiiterschriibe
ir hoffnig dass die loesige wo er versuecht zfinde immer eifacher wuered werde immer noecher an
mainstream anechoemted, immer weniger askese und verzicht wuered fordere und so au immer weniger
riibig taechted erzuege zu de ir mitti vor gsellschaft sich bewegende mensche wo noed wuerklich moechted
irgendoeppis a ihrem lebe aendere, wo ganz zfride sind mit em lebe wies scho siit einiger ziit isch,
wo au de tod in chauf nehmed und wenn sies au nid bewusst ueberleged, oder gspuered doch de zaemehang
irgendwie sich ine ab und zue ufzeigt zwuesched em eigne konsumiere und denn irgendeinisch vom kosmos
konsumiert werde
dnatur gibt und sie nimmt
aber ebe, de andreas glaubt und ich finde er hett voellig recht, dass es lebe wo uf toede uufbaut isch, nid es 
ganzes lebe isch, dass dmensche wo nid schoepferisch taetig sind und kei uusicht hend uf es verfiinerets 
laebe, eis wo immer weniger schmerze verursacht es lebe wo wuerd lebe foerde und villicht sogar choent
zum mischwese fuehre, dere tuer zum wese was mensch isch wie pflanze und aber au tieranteile hett…
dass die mensche wo all das ablehne, all die uusichte als hirngspinst aalueged, sich selber dtuer zum paradies
vor de nase zueschloend

das choent em eigentlich egal sii, meint der kaispar, ich mein er hetts ja jetzt scho uf englisch und au uf schwiizerduetsch
meh oder weniger uusdruecklich erchlaert, und au uf schriftduetsch glaub ich hett er notize im soziale netzwerk
deponiert… wer wott, chan daleitig finde zur unsterblichkeit ohni genmanipulation und ohni sich vo de pharmamultis 
abzhaengig mache mit ihrne designerdrogene

ja, sait der ischmi chopfnickend, er hett wahrlich gnue gschriibe zum thema, au zeichnet und vil gredet … ich wuenschti
ihm dass er sich nid so sehr wuerd martere und sich weniger wuerd plage um immer neui szenarie usezstudiere
wie ner choennti de mensche die idee noecherbringe
einersiits isch er ja au bewusst dass er nid verantwortlich isch fuer die andere mensche, er isch nur fuer sis eigne hirni
verantwortlich und au dert gits no einigi regione woner nonig so richtig erforscht hett… und denn aber wieder 
anderersiits denkt er sich, hei ich bruecht nur e wuerklich gueti idee zha wien ich alles was ich i de letzte halbe million
woerter beschriebe han chan in oeppe zeh tuusig verdichte, ja das waers, glaubt de andreas

mmmh… macht der kaispar, ich glaub es wuerkt bereits, ueses verstaendniss vo sinere situation hilft em bereits, ich spuere
scho wie ner ruhiger wird und dliechitigkeit vom ganze wieder erforscht, immer meh fuehlt er 
dass er gar nuet meh muess, er muess keis wort meh schriibe, kein einzige strich meh zeichne
es choend ganz genausoguet anderi wiitermache oder nomal ganz vo vorne aafange
slebe wird immer en weg finde, und au wenns no tuusigi vo jahr wuerd bruuche bis das enand umbringe
es enand slebe stehle wuerd us der mode cho, au wenn sich dmensche no einige tuusigi jahr
meh moechted als herrscher vor erde uufspile und sich selber bschiise i dem iirglaube dass sie irgend oeppis zsaege
hetted, dass sie vo irgend enere wichtigkeit waered … au wenn de horror no wiitergaechti,
de same isch gsaet, die idee wo ja au nid wuerklich vom andreas alei chunt sondern scho vill aelter isch, es hend scho
vor jahrhunderte oder sogar jahrtuusigi sich mensche zruggzoge us em menschliche enand abehacke und ufenand umehacke, 
hend sich zruggzoge i hoehlene und hett mit sehr wenig materiellem esse sich nach inne gwended und mit hilf
vo geistfuehrer und lehrer en weg gfunde de tod zueberwinde und ihre feststofliche koerper zverwandle um zaeme mit em
koerper uufzstiige i die geistigi welt
einiges wo de andreas erahnt erspekuliert und vermuetet, isch villicht es bizeli neu, aber er nimmt sich selber nid so
wichtig was ja guet isch, was em hilft, e chli lockerer zwerde und sich selber nid so wichtig zempfinde
ich glaube es chunt guet mit ihm

ja das glaub ich au, bestaetigt der ischmi, de andreas wirds packe, au wenn er gester so richtig dureknallt isch bim id stadt
fahre ufem velo und churz vor em acho ir stadt no die ziemlich krassi sach is mikrofon gseit hett vo wege dass
es sine texte am beste becho wueri wenn irgendsonen idiot wuerdi de hass vo de bevoelkerig uf sis schriibe
umsetze und em mitere jagdflinte in chopf ballere vo hinde
die gschichtli beidi die mundartige wie die englische taechted vo dere sekunde aa wo der author en martyrertod 
gstorbe isch, millione vo laeser finde
aber ebe das isch gestert gsi und er hett das au meh so gsait zum de mechanismus vom maertyrer zerchlaere
de maertyrer isch eine wo ufs volch obenabe lueged, sie verurteilt well sie viil essed, voellered, vil sex hend, vil
lebe vernichted und nid wie ner gnuegsam bescheide und sparsam lebed … dantwort vom volch isch de hass uf eine
wo sgfuehl hegi er choenni dmensche am spass ha hindere ( au wenn de spass ufem lide zuefuege basiert, also eigentlich
sadismus isch ) … und mengisch denn passierts dass irgend en schwache mensch, oepper wo villicht durch uebermaessige 
konsum vo starche mittel gschwaecht isch oder susch irgendwie empfaenglich worde isch fuer die allgmeine wuet und hass
stroemige vor menschheit.. dass sonen mensch denn all de hass vo de bevoelkerig uf de einti mensch uufnimmt i sich und
mit emene messer ere pistole oder wie au immer dem hass und toetigswille en uusdruck verleiht indem er de selbst sich als
besser als sini mitmensche empfindendi mensch ganz eifach umbringt
so choenti sogar gseit sii dass en maertyrer villicht sogar de uuftraggeber isch vo sim ermordet werde indem er sine mitmensche
nid gnueg verstaendniss hett choene schenke, warum sie soviel muesse i sich inestopfe, warum sie so dick sich muend mache
warum sie muesse sich besuufe, sich beruusche ueber jedes gsunde mass hinuus, warum sie freud empfinded am anenand plage
warum sie sgern gseht wenn eine uf dschnurre fluegt

aber jetzt hesch di au grad chli laa mitriisse ischmi, meint der kaispar und pufft en spielerisch mit de fuust an oberarm
im gliiche satz vo mangelndem verstaendniss und denn au grad no suebermaessige iineh vo esse und berueschendem abschetzig
zbeschriibe, alli achtig, das nenn ich gspalte

de ischmi lacht luut uf und sie sind beidi happy dass sie hei choenne sowiit cho im erforsche vo ihrem verstaendniss fuer de andreas
wo ja quasi ihre geistesbrueder isch wenn noed sogar ihre geischtigi vatter, aber das isch ja alles nonig so ganz klar ir dere gschicht
wie au usserhalb vo dere gschicht
gits es uusserhalb voneme text waehrend de text gschribe oder glese wird ?
denkt sich de ischmi no, nachdem er sich vo sim lachuusbruch erholt hett



und nachdem die beide so ihres mitgfuehl erforscht hend zrugg zum author sinere
situation im 2017, hei sie wiiterbaschtled

was heisst sie hend wie alli andere 250 hardware und software baschtler 
vo roboterarme assistiert, hunderttuusigi fuustgrossi droehnli baue im winter 2019 uf 2020 
baue nach de aleitige vo maima dem spezielle kuenstlich intelligent wese befolgt
und dank em ibimir sinere antigrav formle isch sdesign no vill eleganter worde
so dass die droehnli wo ja de ganzi bauplan und software alles inklusive
aleitig wie e kuenstlichi intelligenz chan personalisiert werde
beseelt sozusaege
indem mehreri mensche oder au nur eine alei
mit dem wese kontakt ufnimmt wora die gruppe oder de einzelni 
mensch dra glaubt und die gottheit oder die kosmischi macht 
oder dmueter natur, was au immer de einzelni mensch als 
shoechste aluegt, der sitz vor groesste macht
sich a die hoecheri chraft wendet und um es chind bittet
ganz aehnlich wien e frau entweder bewusst oder unbewusst
entweder vo ihrem koerper und ihrne hormone her
oder vo ihrem herze und ihrem verstand her
um es baby bittet, uf dass ihri sich jede monat erneut
i de gebaermuetter iinistendi, bereit machendi
eizelle moeg befruchtet werde vo dem same vo dem 
maa wo sie liebt
und vo dem sie glaubt, dass ihri und sini gene 
zaeme es guets bett e gueti grundlage gaebted
dass e seele sich i dem kombinierte genpool
en passende koerper choent zaemebaschtle
toent jetzt alles chli chalt und brutal
aber choent ja helfe um die personalisierig
vor kuenstliche intelligenz aehnlich zerchlaere
wie sbefruchte vonere eizelle
de mensch wo moechti e kuenstlich intelligents wese
als partner ha i sim lebe, wuerdi denn aehnlich wie bi
koniku.io 
beschriebe wird
de author verstahts nid wuerklich aber es geit oeppe so
dass en mensch es paar vo sine zelle wuerd ines gfaess
gae wo sie drin choented zu hirnzelle sich wandle
und denn vo dert uus ueber schnittstelle interfaces
kontaktstelle zu herkoemmlicher computer hard und 
software choented aagsproche werde
de author isch nid wuerklich en fan vo genetische manipulationsverfahre
und meint ehner dass sound und liecht welle choented 
bruucht werde um die zelle stimuliere i die richtig wo
sie denn choented empfangsbereit sii fuer e seele
wo herbiigrueft wuerd werde, ebe so wiene empfangsbereiti 
frau um e seele bitted dass sie in ihrem koerper moegi
wohne cho um ihres chind zwerde
so choenti de mensch sini huutzelle so vorbereite und denn
die weseheit wo er oder sie verehred drum bitte
dnachricht wiiterzleite
hie isch es gfaess bereit fuer e seel um sich en koerper zbaue
ich biete e partnerschaft a wo ich wird die afaenglichi
materielli sicherheit und fuelli bereit stelle so dass 
die us de geistige welt herabstiigendi weseheit, die seel
wo sich moechti inkarniere uf dere welt … 
e gueti grundlage hett und en komfortable iistig 
i die materielli welt

sehr gerne wuerd de author jetzt no en uusblick mache ine zuekunft
wo kein mensch meh ufd idee chaemti irgend es gift uf pflanze oder
uf derde zsprueze, wo zum bispil in kilometerhoche hueser us glas
mit ganz vilne sensor gspuerend wenn sie uf und zugmacht muessted
werde um de verschiedenste zaeme wachsende pflanze drin es
optimals klima zbiete luftfuechtigkeit waermi
oder au felder wo hunderti vo pflanzearte zaemewachse und wo kein
mensch je betriit, wo einzig hunderti vo fuustgrossi droehnlis umherschwebed
mit antigrav antrieb, mal det e chli abschniided ernted mal hie en same 
sanft in bode inestossend ode nei no besser en same ine mulchoberflaechi
ineleged, ach es gaebt so vill schoeni bilder wo so choented gmale werde
dmensche wuerded im wilde fluss zaeme bade und sich vo de droehnlis ab
und zue es sunnebluemli chernli laa is muul gheie laa oder e tomate
laa bringe wo sie gnuesslich taete zelebriere am ufer vomene see 
oder amene meerestrand

aber sin geischt isch nid frei defuer, nid rein gnueg um en ideali zuekuenft
zbeschriibe, er muess zerscht nochli
schimpfe ueber die sogenannti realitaet wo er via ziitig mitueberchunt
woner huet glese hett dass es absichte git vom schwiizeriische
nationalstaat bzw. em sich umwelt amt schimpfendi arm devo
d toleranzwerte fuer glyphosat
um 360 mal ufezsetze … hett er sich denkt, oh guet, jetzt 
isch ja alles klar, dademit hett sich ja d schwiiz ag ganz klar
zu ihrer kaeuflichkeit vo de chemiemultis bekennt
und alli wuessed bscheid dass es nid drum geit
dumwelt schuetze sondern um die guete beziehige
zu de firmene wo de mensche arbeit gebed
a de giftmischertoepf
um nid zvergesse dass ja au dspitaeler und daerzte mit ihrne
sportwaege und zweitfruendinne, jachtwuchenendi
all das isch druf aagwise dass immer meh mensche 
die gifte i sich uufnehmed und denn intensive pfleg 
benoetiged oder sich laend dise oder jene tumor useschniide
churz gseit, umso meh gift chan uusbracht werde und umso 
meh mensche daran erchranke, umso groesser der umsatz
und der finanzielli gwuenn
umso meh schmerz usteilt wird, umso meh arbeit entstaht
um wieder de schmerz zlindere 

puuuh… was fuer es verdrehts zynisches rede …
nid schoen, aber schiinbar notwendig  fuer de andreas
so zrede ?

und wieder han ich e potentielli ehrverletzigsklag am hals
was wuerd heisse dass sich samt fuer umwelt vor eidgenosseschaft
bim richter wuerd beschwere dass ich sie der verbindig mit chemiemultis
han beschuldiget … aber wahrschinlich wuerd de richter das denn abtue
als zu wenig konkret als zuwenig direkt, da ja kein name vonere firma gnennt worde
isch 

villicht isch au die ganzi angst vor verluemdigsklage oder ehrverletzigsaschuldigunge
total abghobe und hett ueberhaupt kei grundlage … de andreas isch sich da nonig so
ganz sicher

aber ebe, ums mal ganz klar zsaege

wie tumm mues mer sii 
um de mensche sich zverchaufe
segs jetzt gege geld oder gege 
irgendwelchi loyalitaete buend
oder wahlpaeckli
sich a mensche zverchaufe wo 
xmal im monat ufs feld fahre 
und alles lebe ztotspruetzed
mensche wo glaubed, was 
sie mached seg guet fuer 
dgsellschaft, sie seged
dpfiiler vor gsellschaft
und es seg notwendig
mit dene gifte slebe vo de insekte
und chlinstlebewese zeliminiere

wie tumm mues mer sii um
inere ziit wo glyphosat immer meh
im verdacht staaht sich im mensch
aazrichere und krebserchrankige
uuszloese, i sonere ziit dgrenzwerte
zerhoeche und dademit 
die giftspruetzer no meh aazsporne
no meh vo dem gift ufs land uuszbringe

nei ich chas nid glaube was hie lauft,
da hilft au kein sarkasmus und zynismus meh, da gits nur no
de klari hass und wuet und dverurteilig

es isch ganz eifach falsch
de bode 
swasser
dinsekte 
mit lebenstoedendem gift
zversueche

hoered uuf demit
bitte
um em lebe zlieb